Diskusjon:Stegelneset kapell

message: Ved hjemmesiden til Vardø Felleskirkelige Råd ("kirkekontoret") så benevnes kapellet som Stegeneset kapell.  https://vardo.kirken.no/index.phtml?pid=6088  JEG FORESLÅR VI RETTER NAVNET PÅ HELE ARTIKKELEN.   Greit nok at det er eneste kapell i Vardø by, men vi bruker ikke Farsund Kirke (Frelserens Kirke) , eller Haugesund Kirke (Vår Frelsers Kirke Haugesund) og slik er det mange steder. 
Min mor var fra Vardø (fra Heen-slekta, født1925- og begravet i kapellet 2012), og hun, tante og mormor brukte kapellet eller Stegeneset kapell - ikke Vardø kapell.
ET LITE EKSTRA: Kapellet benevnes også ved linken til Felleskirkelig Råd som populært å bruke, og jeg skal være enig i at det er intimt og koselig for mindre bisettelser og vielser.  Men personlig ville jeg ha fjernet dette med populært i artikkelen siden trampeorgelet er fryktelig, og slik har det vært i mange år.  Brrr (diskusjon) 15. okt. 2023 kl. 00:20 (CEST)
* Google maps bruker Stegelnes kapell, men der finner en ikke noen referanser. Minnestedet bak gravlunden heter forøvrig Steilneset minnested, mens kartverket bruker Steglneset. Mvh BjørnN (diskusjon) 15. okt. 2023 kl. 12:19 (CEST)
*:@BjørnN Stegelnes er den gamle skrivemåten og Steilneset det nyere.  Det blir litt det samme som Egersund by i Eigersund kommune, med Egersund Kirke i Eigersund prestegjeld.  Jeg synes det er helt greit at minnestedet og kapellet skrives ulikt, og greit å nevne det på de 2 sidene, slik at skoleoppgaver og annet arbeide som bruker vårt oppslagsverk blir mest mulig korrekt.
*:Jeg foreslår vi retter fra Vardø kapell, gjerne av noen som er flinkere enn meg på det tekniske i slike endringsprosesser.  
*:Jeg har ikke sjekket statens kartverk, men antar også der at det ikke er noe Vardø kapell.  Mulig Vardøhus festning har brukt kapell om sitt nærliggende kirkebygg, men det skjedde mye rart i danske og svensketiden.  Se på byvåpenet som er tegnet av en tydeligvis kreativ danske i København med en foss og lakseelv.   Brrr (diskusjon) 15. okt. 2023 kl. 22:46 (CEST)
** Flyttet til Den Norske Kirkes betegnelse Mvh BjørnN (diskusjon) 16. okt. 2023 kl. 09:24 (CEST)
**:Takk. Jeg skal etter hvert finne frem noen bedre bilder jeg har tatt av kapellet utvendig i 2012 og 2015. 
**:En annen ting som ikke er nevnt, men jeg ikke vet om det er verdt å nevne er at Vardø hadde en sterk abeiderbevegelse og mange av disse meldte seg ut av statskirken. I tillegg fantes det frikirkelige og greskortodokse (russerne hadde egen kirkegård som skal ha ligget ikke langt ifra dagens politistasjon) Prestene som var i Vardø tillot ikke dem utenfor statskirken å bli gravlagt på vigslet grunn, og alle disse ble derfor gravlagt utenfor gjerdet på Stegelneset.  For det meste nedenfor gjerdet imot monumentet. Min oldefar Peder Trondsen Heen som døde i 1913 var en av disse. Under krigen falt det en del bomber på kirkegården til kapellet, og gjerdets grenser ble noe utvidet med restaureringen.
**:Det er permafrost i Vardø Derfor kan en del av kistene fortsatt bestå etter 100 år, og det finnes flere skriftlige kilder på dette.  Da min mor ble begavet i 2012, så kunne graverne se en sunket barnekiste tett inntil. Det må ha vært hennes tante som døde rundt 1918. Brrr (diskusjon) 16. okt. 2023 kl. 18:14 (CEST)
thread_title:  Feil navn?